open-index/open-wikipedia-markdown huggingface dataset:
מנגרובים

[שמאל|ממוזער|250px|עצי מנגרובים ב[פוארטו ריקו.]]
[שמאל|ממוזער|250px|[נופה עולמית של צמחית המנגרובים]]
[שמאל|ממוזער|250px|[קוף חוטמני על מנגרוב .*Sonneratia sp***,** בורנאו]]
[שמאל|ממוזער|250px|עץ מנגרוב מ[מין (טקסונומיה)|מין *Avicennia germinans* במים רדודים באזור Islamorada, Florida]]ממוזער|שרך מנגרוב ממין ''Acrostichum aureum'' מאזור Rio Suarez
ממוזער|מבנה של שורשים בצמחיית מנגרובים, בנגלדש
**מנגרובים** הוא שמה של קבוצה פרפילטית הכוללת מספר מיני צמחים ממספר משפחות שונות שהמשותף להם הוא היותם עצים, שיחים, ושרכים כגון האקרוסטיכום הזהוב  הגדלים במי-ים או במים מליחים לאורך חופים. המנגרובים גדלים באקלים טרופי או סובטרופי, בין קווי הרוחב 30° צפון ו-30° דרום.

יערות המנגרובים הם מערכת אקולוגית ייחודית, היושבת על התפר שבין הים והיבשה. המנגרובים יוצרים חורשות צפופות של שורשים וענפים, וסביבתם מהווה בית גידול למינים רבים של בעלי חיים, כגון תנין הים וסרטנים. הם גדלים בדרך כלל בחופים רדודים, בביצות מלחה או בשפכי נהרות.

המנגרובים נמנים עם מספר משפחות צמחים שהבולטת בהם היא משפחת הריזופוריים (מסדרת המלפיגאים). קיימים כ-110 מינים, מתוכם רק 54 הם מנגרובים אמיתיים החיים רק בחורשות מנגרובים. מכלל השטח המיוער על פני כדור הארץ, רק 0.39% מיוער על ידי צמחיית מנגרוב.

בישראל לא קיימת צמחיית מנגרובים, אך בראס מוחמד שבחצי האי סיני, ובמיוחד בנבק שמצפון לשארם א-שייח', קיימות חורשות של המין אביסניה ימית .

ניתן לראות במנגרובים דוגמה לאבולוציה מתכנסת, שכן מינים שונים ממשפחות שונות אימצו טקטיקות הישרדות דומות באקלים דומה.

בחופי פנמה נמצא שמנגרובים יחד עם שוניות של אלמוגים משמשים כבתי גידול לאוכלוסיות של דגים.

## פיזיולוגיה של הצמח
המנגרובים הם צמחים בעלי תכונות ייחודיות, המאפשרות גדילה בסביבתם הטבעית, המסוגלים להתקיים בסביבה מלוחה, דלת חמצן ושרויה בקרינת שמש חזקה במרבית ימות השנה.

המנגרובים פיתחו מספר פתרונות להתמודדות עם הסביבה העוינת:
***סביבת [[מים מליחים|מים מלוחים]]**: יכולתם לשרוד במי-ים מלוחים נובעת ממנגנונים תוך-תאיים המאפשרים סילוק המלח. בשורשיהם קיימות ממברנות מיוחדות המסננות את מי-המלח. בסוגים שונים של מנגרובים אפורים  כגון *Avicennia marina* קיימות בעלים בלוטות המפרישות מלח. מינים אחרים אוגרים את עודפי המלח בעלים ומשירים אותם בבוא העת. צמחי המנגרוב בעלי יכולת לנהל את משק המים שלהם בסביבה מלוחה באמצעות מספר מנגנונים.
***סביבה דלת חמצן**: חלק מהשורשים הם שורשי אוויר, הנחשפים במהלך שפל ומספקים חמצן. שורשים אלה נראים כמו קשיות, המזדקרות לגובה של בין 30 סנטימטרים ל-3 מטרים. לפיכך המנגרובים משגשגים באזורים שבהם הגאות והשפל משמעותיים. שורשים אחרים משמשים להזנה.
* **מחסור במים מתוקים**: היעדר נגישות למים פיתח במנגרובים מנגנונים לחיסכון במים. פתיחת הפיוניות בעלים מצומצמת למינימום, והעלים אינם פונים לכיוון השמש למזעור ההתאיידות. נראה שגם הגשמים התכופים באזורים הטרופיים מסייעים לשמירה על משק המים של הצמח.

## אקולוגיה

### הגנה בעת צונאמי


קובץ:Avicennia germinans-salt excretion.jpg|גבישי מלח המופרש מעלה ירוק של צמח ה-*Avicennia marina*
קובץ:Mangroves.jpg|יער המנגרובים מעל ומתחת למפלס מי-הים
קובץ:Ras Mohammed Mangrovie.JPG|מנגרובים באזור ראס מוחמד בדרום סיני


## קישורים חיצוניים

* 

## הערות שוליים

*
קטגוריה:צמחי מים מליחים
קטגוריה:צורות חיים של צמחים
אלגיה

**אֵלֶגְיָה** (ביוונית: **ἐλεγεία**) הוא מונח שבמקורו ציין משקל שירי מסוים, ובהמשך קיבל שתי הוראות נוספות. ההוראה הראשונה הוא מעין פואמה, לרוב פואמת אבל, שבה מחשבות נוגות על אדם שמת או על עצב בכלל, או על עניין מוזר או מסתורי למחבר. ההוראה האחרת של המונח אלגיה היא יצירה מוזיקלית בעלת מקצב עצוב או רציני.

דוגמה ליצירה אֵלֵגִית היא מגילת איכה, המקוננת על חורבן ירושלים.

אלגיה מרכזית בתקופת רומא העתיקה היא "אלגיית האהבה" של אובידיוס, שמשקלה בנוי מדו-טור מעורב שבו שני טורים החוזרים על עצמם, הטור הראשון במשקל הקסמטר דקטילי והטור השני משקלו פנטמטר. בשיריו "אהבות" אובידיוס מציין כי ניסה לכתוב אפוס במשקל ההקסמטר הדקטילי וקופידון הוריד לו רגל אחת ולכן משקל השורה השנייה הוא פנטמטר (חמש) ולא הקסמטר (שש). יתרה מכך, המשקל החדש יוצר אווירה יותר אירונית ומשעשעת מאשר דרמטי.

## ראו גם
* קינה

## קישורים חיצוניים

* 

## הערות שוליים

קטגוריה:סוגות שיריות
קטגוריה:מוזיקה קלאסית
קטגוריה:הספד
ויילון

**ויילון** (בפולנית: **Wieluń**) היא עיר השוכנת בדרום פולין, 100 קילומטר דרומית ללודז'. בעיר מתגוררים 21,624 תושבים (נכון לשנת 2021).

## היסטוריה
ערב פרוץ מלחמת העולם השנייה ישבו בוויילון כ-4,200 יהודים. ב-1 בספטמבר 1939 הופצצה העיר על ידי מטוסים גרמניים במהלך הפצצת ויילון. הייתה זו אחת הפעולות הראשונות שהתרחשו במלחמת העולם השנייה. בעקבות ההפצצות נהרס רוב מרכז העיר, כולל בית החולים וקתדרלה גותית היסטורית, וכ-1,200 תושבים נהרגו. בסך הכול נחרבו במלחמה 75% מהמבנים בוויילון.

ב-1940 רוכזו מרביתם של כ-4,000 יהודי העיר בגטו, בו בוצעו מעת לעת הוצאות פומביות להורג. גירוש יהודי ויילון החל באפריל 1942, עם העברתם של כ-2,000 מתושבי הגטו ליעד לא ידוע. אקציית החיסול נעשתה באוגוסט 1942. לאחר שכלאו את יהודי העיר בכנסייה מקומית משך ארבעה ימים, אנשי מנהל גטו לודז' בפיקודו של הנס ביבוב (Hans Biebow) ערכו ביהודי העיר סלקציה, ובחרו מהם עובדים לעבודות כפייה. באותו מהלך נרצחו גם יהודי אוסיאקוב שהובאו לעיר. שאר תושבי הגטו נרצחו בחלמנו.

## ראו גם
הפצצת ויילון

[ממוזער|ימין|אנדרטה לזכר יהודי ויילון והסביבה ב[בית העלמין קריית שאול בתל אביב]]

## קישורים חיצוניים

* 
* 
* 
* ויילון באתר מרכז מורשת יהדות פולין
* 
* 

קטגוריה:לודז' (פרובינציה): ערים
קטגוריה:קהילות יהודיות בפולין
קטגוריה:גטאות בפולין
קטגוריה:קהילות יהודיות שהונצחו בבית העלמין קריית שאול
קטגוריה:קהילות יהודיות שהושמדו בשואה
גרלד

האי **גרלד** (ברוסית: **Геральд**; באנגלית: **Herald**) הוא אי קטן בים צ'וקצ'י, כ-60 ק"מ מזרחית לאי וראנגל. שטחו של האי הוא 11.3 קמ"ר, והוא חלק מהמחוז האוטונומי צ'וקוטקה שבצפון-מזרח רוסיה. האי אינו מיושב ומאז שנת 2004 הוא מוכרז כאתר מורשת עולמית כחלק מההכרזה על האי וראנגל. 

האי עשוי מגרניט וצוקיו מתרוממים בתלילות ממימי הים, דבר המקשה על הגישה אליו. רק בפינתו הצפון-מערבית של גרלד משתרעת רצועת חוף קצרה שנוצרה לאחר שהצוקים במקום התבלו. גובהו המקסימלי של האי הוא 372 מטר ואין בו קרחונים. 

האקלים באי קיצוני וקר. הוא נתון לרוחות עזות העשויות להגיע בחורף למהירות של 40 מטר/שנייה. הלחות הממוצעת השנתית גבוהה ומגיעה ל-88% בממוצע, דבר הגורם לערפל השורר באי לעיתים תכופות. כמות המשקעים נמוכה ומגיעה לכ-120 מ"מ בשנה. 

האי התגלה בשנת 1849 כאשר הבריטי הנרי קלט נחת בחופיו והעניק לו את שמה של ספינתו ("HMS Herald"). 

## קישורים חיצוניים

קטגוריה:רוסיה: אתרי מורשת עולמית
קטגוריה:איים באוקיינוס הקרח הצפוני
קטגוריה:רוסיה: איים לא מיושבים
קטגוריה:צ'וקוטקה: גאוגרפיה
מאיר דה-שליט

**מאיר דה שליט** (9 בדצמבר 1921 – 4 בפברואר 2007) היה איש קהילת המודיעין הישראלית, דיפלומט, ואיש ציבור.

## ביוגרפיה
מאיר (ממי) דה שליט נולד בקובנא שבליטא, בן בכור לעדה ומשה דה שליט. בהיותו בן 3 עלתה משפחתו לישראל והתיישבה בירושלים. כנער נשלח ללמוד בתיכון החקלאי בפרדס חנה ולאחר מכן התגייס לשורות ההגנה, שם מילא תפקידים של מדריך ושומר.

ב-1941 התגייס לצבא הבריטי ובמלחמת העולם השנייה נלחם כקצין בבריגדה היהודית, ופעל לחילוץ אסירי מחנות ההשמדה והעלאתם ארצה.

במלחמת העצמאות התגייס לצה"ל. עם סיומה, הקים דה שליט את יחידת הקישור לאו"ם, לקראת שיחות רודוס שנוהלו לקביעת הסכמי הפסקת אש בין ישראל לערבים, והיה קצין הקישור הראשון של ישראל לאו"ם. במחלקת המודיעין הקים את ש"מ 9, יחידת הקישור לנספחים צבאיים.

ב-1949 הצטרף למחלקה המדינית של משרד החוץ, שהייתה הבסיס למוסד, ושימש כנציג ישראל בארצות הברית עד 1954. בתקופה זו הוטל עליו ליצור את הקשר הממוסד הראשון שנרקם בין קהילת המודיעין הישראלית לבין ה-CIA האמריקאי.

ב-1954 התמנה לסמנכ"ל משרד ראש הממשלה, תפקיד אותו מילא במשך 10 שנים.

ב-1964 הוקם משרד התיירות ודה שליט נקרא לשמש המנכ"ל הראשון של המשרד. פעילותו הניחה את היסודות לפעילות המשרד, ושימשה תשתית להתפתחות התיירות כגורם מרכזי בכלכלה הישראלית. במאי 1970 מונה למנכ"ל חברת "לרום מלונות", חברה ממשלתית בבעלות מלאה של חברת "תיירות ושירותי תעופה" (תש"ת) - חברה בת של אל על, שמטרתה הייתה להקים ליזום ולתפעל בתי מלון בישראל.

דה שליט עסק בהתנדבות בארגונים ועמותות רבים. בין היתר היה חבר בוועד הפועל של מכון ויצמן למדע, הנהלת עמותת עלם, בהנהלת מכון וולקני, בבית התפוצות ועוד.

אחיו היה הפרופסור עמוס דה-שליט ואחותו אדריכלית הפנים והמעצבת תמר דה-שליט גולדרייך.

נקבר בהרצליה. הותיר אחריו רעיה ושני ילדים.

## אילן יוחסין

## קישורים חיצוניים
* 
## הערות שוליים

קטגוריה:לוחמי הבריגדה היהודית
קטגוריה:אנשי המוסד
קטגוריה:מנכ"לי משרד התיירות
קטגוריה:מנכ"לים יוצאי המוסד
קטגוריה:משפחת דה-שליט
קטגוריה:דיפלומטים ישראלים
קטגוריה:עובדי משרד ראש הממשלה
קטגוריה:חיילי אגף המודיעין
קטגוריה:בוגרי בית הספר התיכון החקלאי פרדס חנה
קטגוריה:אישים הקבורים בעין כרמל
קטגוריה:ישראלים שנולדו ב-1921
קטגוריה:ישראלים שנפטרו ב-2007
הרי הזהב של אלטאי

**הרי הזהב של אלטאי** הוא השם הקיבוצי שניתן לשלושה אזורים ברפובליקה של אלטאי בדרום סיביר ברוסיה, עת הוכרזו בשנת 1998 כאתר מורשת עולמית. שלושת האזורים הם:
* רמת אוקוק (Укок) בשטח של 2,529.04 קמ"ר;
* אלטייסקי זפובדניק, כולל אגם טלצקוייה (Озеро Телецкое; אלטאי Алтын Кöл - ימת הזהב) - 9,657.53 קמ"ר;
* קנטונסקי זפובדניק כולל הר בלוחה (Белуха; אלטאי Muztau - מוזטאו) - 3,928 קמ"ר.
ההכרזה מקיפה שטח כולל של 16,114.57 קמ"ר בהרי אלטאי. 

מקורם של ההרים בפלאוזואיקון המאוחר, כאשר היבשות הקדומות לאוראסיה וגונדוונה נפגשו זו עם זו ויצרו את פנגיאה. עם זאת בהרים סלעים מוקדמים יותר מהפרקמבריון ומאוחרים יותר מהמזוזואיקון ומהקנוזואיקון. הגורם שהשפיע יותר מכל על נופם של ההרים הוא תהליכי היווצרותם ונסיגתם של קרחונים, ומבין כ-1,500 קרחונים בכל רחבי שרשרת ההרים, שוכנים רבים בשטח ההכרזה. באזור מצויים גם אגמים רבים שהידוע שבהם הוא אגם טלצקוייה. האקלים בהרים יבשתי קיצוני עם משרע טמפרטורות משמעותי בין עונת הקיץ הגשומה והחמימה לבין החורף המתאפיין במזג אוויר בהיר וקר. 

## רמת אוקוק
ימין|ממוזער|250px|מראה ברמת אוקוק
רמת אוקוק ממוקמת בדרומה של הרפובליקה של אלטאי וגובלת במונגוליה מדרום-מזרח, בסין בדרום ובקזחסטן בדרום-מערבה. האזור מתאפיין בגבעות ובערבה שבה ביצות, נהרות ואגמים. החי ברמת אוקוק כולל מספר מינים בסיכון וביניהם נמר השלג המצוי, הכבש הארגאלי, עיט הערבות והחסידה השחורה.

## קנטונסקי זפובדניק
חלק זה של ההכרזה ממוקם בדרום-מערבה של הרפובליקה, לאורך הגבול עם קזחסטן. באזור ערבות, אחו אלפיני, טייגה וטונדרה בהרים שמעליו וקרחונים נרחבים. פריט הנוף הידוע ביותר באזור הוא הר בלוחה. להר שתי פסגות והמזרחית שבהן הנישאת לגובה של 4,506 מטר, היא הפסגה הגבוהה ביותר בהרי אלטאי בתחומי רוסיה. הפסגה המערבית מגיעה לגובה של 4,440 מטר. 

## אלטייסקי זפובדניק
אזור זה שוכן במזרחה של הרפובליקה והוא תופס את רובו של השטח המוכרז. באזור משתרעים קרחונים, שטחי טייגה, טונדרה ואחו הרריים וכן ערבות. למעלה מ-1,400 צמחים וסקולאריים נסקרו באזור וכמעט שישית מהם אנדמיים למקום. הפאונה כוללת 72 מיני יונקים ו-310 מיני עופות. 

שמאל|ממוזער|250px|ימת טלצקוייה
אגם טלסקוייה בצפונו של השטח המוכרז הוא האגם הגדול בהרי אלטאי ואגם המים המתוקים השני בגודלו בסיביר, לאחר ימת באיקל. שטחו של האגם הוא 233 קמ"ר, הוא שוכן בגובה של 434 מטר ועומקו המרבי הוא 325 מטר. האגם ארוך וצר וצורתו כשל האות העברית "ר". אורכו מגיע ל-78 ק"מ ורוחבו אינו עולה על 5 ק"מ לכל היותר. האגם מוקף בהרים הנישאים עד לגובה של 2,400 מטר. מוצאו היחיד של האגם הוא בקצהו הצפון-מערבי, ומימיו זורמים בסופו של דבר אל נהר אוב. 

## נוכחות אנושית
נוכחות אנושית הופיעה באזור לפני כמיליון שנים, ועל כך מעידים ממצאים מיישובים שהוקמו במקום בתקופת האבן הקדומה. הפזיריק, עם קדום שהתגורר ברמת אוקוק בתקופת הברונזה, הותיר אחריו ממצאים רבים בדמות מומיות שהשתמרו באדמה הקפואה, וכן קברים ותילים הנושאים דמיון רב לממצאים דומים שהותירו אחריהם הסקיתים. החל באמצע המאה ה-18 היה האזור לחלק מהאימפריה הרוסית. כיום מיושבים אזורי ההכרזה בדלילות על ידי רוסים ואלטאים, והאחרונים עוסקים בצייד, מרעה ובחקלאות בהיקף מצומצם. 

## קישורים חיצוניים

קטגוריה:רוסיה: הרים
קטגוריה:רוסיה: אתרי מורשת עולמית
סוקור

**סוקור** היא רמה בהרי מנדארה בצפונה של מדינת אדמאווה בצפון-מזרח ניגריה, סמוך לגבולה עם קמרון. בשנת 1999 הוכרז שטח הרמה בגודל של 764.4 הקטאר כאתר מורשת עולמית בשל הנוף התרבותי הייחודי שלו. ההכרזה כוללת את ארמון ההידי (ראש השבט) הניצב על גבעה החולשת על הכפרים שלרגליה, שדות בנויים על טרסות במעלה הגבעות בסביבה ואת שרידיה של תעשיית הברזל המקומית המפותחת שגוועה במהלך המאה ה-20.

## היסטוריה
קיימות עדויות קלושות להתיישבות בסוקור בתקופת האבן החדשה, אך במקום נמצאו ממצאים של תרבות מתקופת הברזל שעשתה שימוש בתנורים להתכת המתכות ובאבני ריחיים.

שושלת ראשי השבטים השולטת במקום בהווה, קמה במאה ה-17, ובתקופתה הייתה רמת סוקור לאזור ייצור חשוב של ברזל שסיפק את צרכיה של צפון-מזרח ניגריה. ייצור הברזל ברמה נמשך עד לעשור הראשון של המאה ה-20, ובין 1912 ל-1922 היה המקום ליעד לפלישות מצד שבטים שכנים יריבים. ייצור הברזל במקום המשיך ושקע בתקופת השלטון הבריטי ולאחר עצמאותה של ניגריה, ונפסק לחלוטין לאחר שנת 1960. כתוצאה מכך היגרו רבים מתושבי רמת סוקור אל המישורים הסמוכים מצפון ומדרום לה.

## האתר
לארמונו של ההידי הכולל את ההרמון החרב כעת, נודעת חשיבות פוליטית ודתית עמוקה לבני הסוקור. שטחו של הארמון הוא פחות מהקטאר בודד והוא שוכן מעל לכפרים בהם מתגוררים פשוטי העם. הארמון בנוי בצורת מתחם עגול ובו בתים פשוטים עשויים מאבני גרניט מקומית. חלק מהאבנים גדולות במיוחד והובאו לאתר ממרחק רב. אל הארמון מובילות דרכים מרוצפות ממזרח ומצפון ורוחבן עומד על 5 עד 7 מטר. הן עשויות מגושי גרניט זהה לאלה ממנה נבנו בתי הארמון. סביב הארמון ובתוכו ישנן דרכים מרוצפות נוספות, אך אלה עשויות מגושי גרניט גדולים יותר.

את הרמה ואת מורדותיה מכסים שדות הערוכים בטרסות, ולאלה נודעה משמעות דתית עמוקה מעבר לשימוש החקלאי שלהן. ברחבי הטרסות שוכנים עצים קדושים ומקומות פולחן רבים. כפריהם של בני הסוקור שוכנים מתחת לארמונו של ההידי והם מוקפים בקירות אבן אשר שימשו להגנה וכקירות חיץ בעלי משמעות חברתית. גם בתי הכפריים ואסמיהם נבנו מאבני גרניט, והם עגולים, מכוסים בגגות סכך ועל רצפותיהם מחצלות ארוגות.

על הגבעות שוכנים בתי קברות שבהם קברים מאבן פשוטה. לכל משפחה או שבט היה את בית הקברות שלה, ובו נקברו כל בניה. יוצאים מן הכלל היו ילדים אשר נקברו בסמוך לכפרים וההידי אשר נקבר בארמונו. גם לבארות נודעה חשיבות חברתית וכלכלית. מעליהן נבנה מבנה בצורת חרוט והן הוקפו בגדר. במתחמי הבארות נהגו התושבים לפטם את חיות הבית כמו בקר וכבשים, בין אם לשם אכילתם על ידי בני המשפחה, או כדי להעניקם כמתנות וכמוהר או כסמל למעמד חברתי ולעושר.

שרידיהם של תנורים להתכת מתכות פזורים בשטחה של הרמה, ואלה הוקמו על פי רוב בסמוך לבתי בעליהם. ברי כי תהליכי ייצור המתכת היו קשורים בטקסים שנלוו אליהם והוכתבו מקשרים חברתיים וכלכליים.

עוד מצויים בשטח מקדשים ומזבחים שרבים מהם עשויים מקרמיקה וקיים ריכוז גדול של מבנים כאלה בסמוך לארמון ההידי.

## קישורים חיצוניים

* אודות סוקור


תמונה:Sukur7.jpg|בתי הכפר
תמונה:Sukur2.jpg|הנוף מרמת סוקור
תמונה:Sukur5.jpg|דרך מרוצפת


קטגוריה:ערכים שבהם תבנית בריטניקה אינה מתאימה
קטגוריה:ניגריה: אתרי מורשת עולמית
חסוס דה טוורנגה

שמאל|250px
הריסות המסיון הישועי **חֵסוּס דֶה טַוַורַנְגֶה** (בספרדית: **Jesús de Tavarangué**, "ישו מטוורנגה") שוכנות עשרה ק"מ צפונית-מערבית למיסיון הישועי לה סנטיסימה טרינידאד דה פרנה וכ-30 ק"מ צפונית לעיר אנקרנסיון (Encarnación) בדרום-מזרח פרגוואי. 
## היסטוריה
נוכחות הישועים החלה בפרגוואי בהיתר של המלך פליפה השני, מלך ספרד ב-1588, ומטרותיהם היו להגן על אוכלוסיית האינדיאנים המקומית מפני הניצול האירופי שדירדר אותם לסף עבדות, ובה בעת לנצר אותם ולהעניק להם חינוך. בשנת 1609 הוענק אזור הספר של ריו דה לה פלטה למיסיון הישועי אשר הקים בו יישובים שכונו "רדוקסיונס" (Reducciones), ולכל אחד מהם היה מיסיון משלו. סך הכל הוקמו במהלך המאה ה-17 והמאה ה-18 30 יישובים ישועיים, 8 מהם בשטחה של פרגוואי, 7 בברזיל ו-15 הנותרים בארגנטינה. 

יישוב בשם חסוס דה טוורנגה הוקם בשנת 1685 במקום אחר, והועבר למיקומו הנוכחי מספר שנים לאחר מכן כאשר הוקם מיסיון בשם זה. המיסיון פעל עד שנת 1767, אך הכפר חסוס שהוקם בצמוד ממזרח לו עדיין מאוכלס. מתחם המיסיון אינו גדול והוא בנוי בצורת מלבן באורך של 450 מטר וברוחב של 360 מטר. השריד החשוב ביותר שנשמר במקום הוא הקומה הראשונה של מבנה הכנסייה, ובו שתי שורות עם שבעה עמודים בכל אחת. בניית הכנסייה החלה בשנות החמישים של המאה ה-18 אך לא הסתיימה כאשר המיסיון חדל מלפעול. לצידה השתמרו שרידים של הכיכר המרכזית, הקלויסטר, בתי מגורים ובתי קברות. 

בשנת 1993 הוכרז אתר המיסיון כאתר מורשת עולמית יחד עם אתר המיסיון הישועי לה סנטיסימה טרינידאד דה פרנה. שני מיסיונים אלה הצטרפו למיסיונים הישועיים של הגוארני בארגנטינה ובברזיל שהוכרזו כאתרי מורשת עולמית בשנת 1983, ובשנת 2000 צורפה לרשימה גם חוות הישועים בקורדובה בארגנטינה.

## קישורים חיצוניים

* מצגת תמונות מקיפה של המיסיון
* אודות המיסיון בפרגוואי (ספרדית)

קטגוריה:פרגוואי: אתרי מורשת עולמית
קטגוריה:מיסיון
קטגוריה:פרגוואי: היסטוריה
קטגוריה:פרגוואי: מבנים
Warchest

**Warchest** הוא מארז תקליטורים של להקת הת'ראש מטאל האמריקאית מגאדת'. Warchest כולל חמישה דיסקים (4 תקליטורים + DVD) וכולל רצועות אולפן, דמואים והקלטות חיות של מספר משירי הלהקה מעשרת אלבומי האולפן הראשונים שלה ומיני-אלבום נדיר. המארז יצא לאור ב-9 באוקטובר 2007 על ידי EMI/קפיטול רקורדס, ומכר כ-1,100 עותקים בארצות הברית בשבוע הראשון לצאתו.

בעוד התוכן בדיסקים 1–3 מגוון, דיסק 4 הוקלט בהופעה חיה באצטדיון ומבלי, לונדון, אנגליה, ב-14 באוקטובר 1990. סיבוב ההופעות "Clash Of The Titans" כלל גם את Suicidal Tendencies, אנתרקס וסלייר במהלך הקטע האירופי. דיסק 5 הוא DVD הכולל קונצרט שהוקלט בהמרסמית' אודיאון, לונדון, אנגליה, ב-30 בספטמבר 1992.

## רשימת השמעה
השירים המודגשים הם שירים שיצאו בפעם הראשונה במארז זה.

### דיסק ראשון

#"Killing Is My Business... And Business Is Good!"
#"The Skull Beneath the Skin"
#"Peace Sells"
#"Wake Up Dead"
#"Devils Island"
#"Set the World Afire"
#"Into the Lungs of Hell"
#""**([[Anarchy in the U.K.|Anarchy]]"/"Problems" (session take**
#"Hook in Mouth"
#"Liar"
#"In My Darkest Hour"
#"No More Mr. Nice Guy"
#**"dark themes..."**
#"**([[Holy Wars... The Punishment Due]]" (Casey McMackin demo**
#"**[[Tornado of Souls]]" (demo)**
#"**Five Magics" (demo)**
#"Hangar 18"

### דיסק שני
#**"keeping score ..."**
#"Symphony of Destruction"
#"Go to Hell"
#"Foreclosure of a Dream"
#"(Architecture of Aggression" (demo
#"Skin o' My Teeth" (בהופעה, שנת 92)
#"High Speed Dirt" (בהופעה, שנת 92)
#"Ashes in Your Mouth" (בהופעה, שנת 92)
#"Sweating Bullets" (בהופעה, שנת 92)
#**"Breakpoint" (session take)**
#"Angry Again"
#"Train of Consequences"
#"Reckoning Day"
#"New World Order"
#"The Killing Road"
#"Strange Ways"
#"Paranoid"
#"Diadems"
#"A Tout le Monde"

### דיסק שלישי
#"Trust"
#"Almost Honest"
#"Use the Man"
#"She-Wolf"
#"A Secret Place" (בהופעה, שנת 99)
#"One Thing"
#"Duke Nukem"
#"Insomnia"
#"Crush 'em"
#"Kill the King"
#"Dread and the Fugitive Mind"
#"Never Say Die"
#"Moto Psycho"
#"1000 Times Goodbye"
#"Coming Home"
#"Kick the Chair"
#"Of Mice and Men"

### דיסק רביעי
כל השירים הוקלטו בהופעה חיה באצטדיון ומבלי בלונדון, אנגליה בתאריך 16/10/90.
כחלק מסיבוב ההופעות "Clash Of The Titans Tour" (ביחד עם להקות כמו סוויסיידל טנדנסיס, טסטמנט וסלייר)

#Intro/"Rattlehead"
#**"[[Wake Up Dead]]"**
#**"Hangar 18"**
#**"Hook in Mouth"**
#**"The Skull Beneath the Skin"**
#**"The Conjuring"**
#**"In My Darkest Hour"**
#**"Lucretia"**
#**"Devils Island"**
#**"Take No Prisoners"**
#**"Peace Sells"**
#**"Black Friday"**
#**"It's Electric"**
#**"[[Anarchy in the U.K.]]"**
#**"[[Holy Wars... The Punishment Due]]"**

### דיסק חמישי (DVD)
כל השירים הוקלטו בהופעה חיה בהאמרסמית' אודיאון (כיום - האמרסמית' אפולו) בלונדון, אנגליה בתאריך 30/9/92

#**Intro/"[[Holy Wars... The Punishment Due]]"**
#**"[[Wake Up Dead]]"**
#**"Hangar 18"**
#**"Lucretia**'
#**"Sweating Bullets"**
#**"In My Darkest Hour"**
#**"[[Tornado of Souls]]"**
#**"Ashes in Your Mouth"**
#**"Peace Sells"**
#**"Anarchy in the U.K."**

## קישורים חיצוניים

קטגוריה:אלבומי מגאדת'
קטגוריה:אלבומי אוסף באנגלית
קטגוריה:אלבומי חברת EMI רקורדס
Happiness Is a Warm Gun

"**Happiness Is a Warm Gun**" (בעברית: "**אושר הוא רובה חם**") הוא שיר של הביטלס שהופיע באלבום ''The Beatles'' (הידוע גם כאלבום הלבן). בעיקרו השיר הוא יצירה של ג'ון לנון אך בקרדיט נכתב כרגיל "לנון-מקרטני". השם המקורי של השיר, Happiness Is a Warm Gun in Your Hand, ניתן בהשראת כותרת של מגזין נשק. היו שטענו ששם השיר רומז להזרקת הרואין אך לנון הכחיש זאת.

למרות קוצרו של השיר הוא מחולק ל-5 חלקים בעלי סגנון שונה. בהזדמנות אחת לנון אף טען כי חמשת חלקי השיר מהווים תמצות של ההיסטוריה של הרוק. שילוב זה שימש השראה ללהקת רדיוהד בשירם "Paranoid Android". המילים בשיר "I need a fix cause I'm going down" מהוות הבסיס לטענה כי השיר עוסק בהתמכרות להרואין (ואכן ישנן טענות כי לנון עצמו היה מכור להרואין בתקופה זו כמו שנרמז בשירו "Cold Turkey").

אחד המאפיינים המוזיקליים יוצאי הדופן בשיר הוא התדירות בה המשקל מתחלף בו. השיר מתחיל במשקל 4/4, עובר ל-3/4 בסולו גיטרה, אחר כך גולש ל-6/8, 3/4 ושוב 4/4 בחלקים הבאים. בחלק הקצר בו לנון מדבר השיר אף מתחלף למשקל 6/4.

השיר בוצע על ידי אמנים נוספים רבים, ביניהם טורי איימוס, פיש, U2 והברידרז.

## מצעדים

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירים על אושר
קטגוריה:שירים על יוקו אונו
קטגוריה:שירים על מיניות
קטגוריה:בלדות רוק
קטגוריה:מחלוקות סביב טענות לתועבה במוזיקה
קטגוריה:שירים שצונזרו על ידי ה-BBC
קתדרלת סופיה הקדושה

ממוזער|250px|מגדל הפעמונים והקתדרלה בקצה הרחבה שממזרח להם
שמאל|ממוזער|250px|הקתדרלה על בול אוקראיני
**קתדרלת סופיה** (באוקראינית: **Собор Святої Софії** או **Софійський собор**; ברוסית: **Собор Святой Софии** או **Софийский собор**) בקייב, בירת אוקראינה, היא קתדרלה המהווה דוגמה יוצאת דופן לאדריכלות מתקופת רוס של קייב. המבנה שוכן במרכזה של קייב, כחצי קילומטר צפונית-מערבית למאידאן נזאלז'נוסטי. בתוך הקתדרלה פרסקאות ופסיפסים רבים, והיא מהווה נקודת ציון חשובה בנוף העירוני. בשנת 1990 הכריז ארגון אונסק"ו על הקתדרלה כאתר מורשת עולמית, ובשנת 2023 הכריז עליה אתר מורשת עולמית בסיכון בשל הפלישה הרוסית לאוקראינה.

## היסטוריה
הקתדרלה נבנתה במאה ה-11 בפקודת הנסיך ירוסלב הנבון ושמה ניתן לה בהשפעתה של איה סופיה, הקתדרלה של קונסטנטינופול. הכוונה הייתה להחליף את הכנסייה הראשונה של קייב שאת שרידיה ניתן לראות כעת במוזיאון ההיסטורי של העיר. ככל הנראה החלה בניית הקתדרלה בשנת 1037, והיא נבנתה מעץ על ידי בנאים מקונסטנטינופול בהשתתפותם של אמנים מקומיים. 

בשנת 1240, במהלך כיבוש קייב על ידי המונגולים, נבזזה הקתדרלה ולא שוקמה משך כ-400 שנים, למרות שהמשיכה ותיפקדה ככנסייה. בשנת 1596 הועברה הקתדרלה לרשות הכנסייה האוקראינית האוניאטית, אך באמצע המאה ה-17 היא הושבה לכנסייה האורתודוקסית. הקתדרלה נבנתה שוב ב-1633 אך נשרפה ב-1697. עבודות השיקום החלו בשנת 1699 ונמשכו עד לשנת 1740, ובמהלכן נבנה המבנה מאבן ומראהו החיצוני הותאם לסגנון הבארוק אוקראיני. 

במהלך המאה ה-18 נבנו לצידה של הקתדרלה מגדל פעמונים (1699-1706), בניין המיטרופוליט, חדר-אוכל (1722-1730), השער המערבי, המגדל בכניסה הדרומית ובניין המכללה. כל המתחם הוקף בחומת אבן טיפוסית לסגנון הבארוק האוקראיני. החל ב-1882 המשיכו עבודות הבנייה באתר שכללו תוספת בצידו המערבי של הנארתקס וחידוש ציורי הקיר והפסיפסים. 

בשנת 1934 הוכרז מכלול המבנים הכולל את הקתדרלה כשמורה האדריכלית-ההיסטורית "מוזיאון סופיה", וניצל מההרס הרב שפקד את העיר במלחמת העולם השנייה, בין סוף 1941 לסוף 1943. עם פירוק ברית המועצות ב-1991 הוסכם כי ראוי להשיב את הקתדרלה לרשותה של הכנסייה, אך הדבר טרם יצא לפועל בשל אי-הסכמה בין הכנסייה האורתודוקסית הרוסית לבין הכנסייה האוקראינית האוטוקופלית, שביקשה להתנתק ממוסקבה, על השליטה במתחם. עם איחודה של הכנסייה האורתודוקסית האוקראינית ב-2018 וניתוקה ממוסקבה, הפכה הקתדרלה לאחד משני מושבי הפטריארך של קייב ואוקראינה, לצד קתדרלת ולדימיר הקדוש.

## תיאור המבנה
המבנה מחולק לחמש ספינות המסתיימות בחמישה אפסיסים בצידן המזרחי. בין הספינות מבדילים 12 עמודים. מעליו 13 כיפות המייצגות את ישו ואת 12 השליחים. משלושת צדדיו הוא מוקף בגלריות כפולות ובקצה הדרום-מערבי והצפון-מערבי ניצבים שני מגדלים לא סימטריים. אורך הקתדרלה ללא הגלריות הוא 29.5 מטר ורוחבה 29.3 מטר. עם הגלריות מגיע אורך המבנה ל-54.6 מטר ו-41.7 מטר. גובה הקתדרלה עומד על 28.6 מטר. בפנים הקתדרלה פרסקות ומוזאיקות בשטח של 3,000 מ"ר ו-260 מ"ר מהתאמה. חלק מהפסיפסים לא נשמרו וצוירו מחדש במאה ה-19 על ידי הצייר ולרי וורובל. מבין הפרסקות של תלמידי ישו שרדו רק אלה של פאולוס הקדוש ומרקוס המבשר. בקתדרלה ובקרבתה נטמנו כמאה איש, ובהם הנסיך ירוסלב הנבון שנטמן בסרקופג עשוי שיש, וכן ולדימיר מונומך.

## קישורים חיצוניים

* 
* האתר הרשמי של המוזיאון
* פסיפסים ופרסקות במקום 
*  
* 

## הערות שוליים

קטגוריה:ערכים שבהם תבנית בריטניקה אינה מתאימה
סופיה הקדושה
קטגוריה:קייב: מבני דת
קטגוריה:אוקראינה: כנסיות
עוזי דן

**עוזי דן** (נולד ב-28 באוקטובר 1964) הוא עיתונאי ישראלי, המשמש כעורך וכראש דסק העולם במדור הספורט של עיתון "הארץ". עבד גם בעיתון "חדשות".

## ביוגרפיה
דן נולד וגדל בתל אביב, בוגר הגימנסיה העברית הרצליה. את שירותו הצבאי עשה בתותחנים בתקופת מלחמת לבנון הראשונה. למד מתמטיקה, סטטיסטיקה ולימודים כלליים באוניברסיטה העברית בירושלים וב-1989 הצטרף למדור הספורט של העיתון "חדשות" כעורך וכראש דסק העולם. הוא מילא מגוון תפקידי עריכה במדור הספורט בעיתון ובמחוצה לו, והיה סגן עורך מדור הספורט של העיתון עד סגירתו ב-1993.

לאחר סגירת "חדשות" הצטרף לעיתון "הארץ", שם שימש כראש דסק בעריכה וראש דסק העולם. הוא בעל טור אישי במוסף העיתון, ובעל המדור "שווה בדיקה" העונה לשאלות קוראים בענייני ספורט. דן סיקר כמה מתחרויות גביע העולם בכדורגל, אליפויות אירופה בכדורגל, את ליגת האלופות ואליפויות אפריקה וכן את המשחקים האולימפיים.

בדצמבר 2007, זכה, יחד עם אברהם טבק מ"מעריב", בפרס משה לרר לעיתונאי הספורט המצטיין, פרס שחולק לראשונה.

## קישורים חיצוניים

* 

## הערות שוליים

קטגוריה:עיתונאי ספורט ישראלים
קטגוריה:פרשני כדורגל ישראלים
קטגוריה:סגל הארץ
קטגוריה:סגל חדשות
קטגוריה:בוגרי גימנסיה הרצליה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1964
סקוטיש טרייר

**סקוטיש טֵרִיֵּר** (מאנגלית: טרייר סקוטי) הוא גזע כלבים מקבוצת הטריירים. הוא אחד מחמשת גזעי הכלבים שמקורם בסקוטלנד. ארבעת הנוספים הם קאירן טרייר, וסט היילנד וייט טרייר, דנדי דינמונט טרייר וסקיי טרייר.

הסקוטיש טרייר נפוץ בתרבות הפופולרית. הנשיא ה-32 של ארצות הברית, פרנקלין דלאנו רוזוולט נהג לתור בעולם עם כלבו הסקוטי פאלא, אשר דמותו אף הונצחה יחד עם פסלו של הנשיא בוושינגטון. גם הנשיא ה-43 של ארצות הברית, ג'ורג' ווקר בוש, היה בעליהם של שני כלבי סקוטיש טרייר בשם בארני ומיס ביזלי. וולט דיסני הנציח את דמותו הג'נטלמנית של הגזע הזה בסרטו "היפהפייה והיחפן". אף על פי שהגזע פותח על מנת לחדור למעברים תת-קרקעיים במרדף אחר יונקים קטנים, הסקוטיש טרייר הוא בראש ובראשונה בן לוויה נאמן, ויכול להוות כלב שמירה מצוין.

## היסטוריה
הסקוטיש טרייר של ימינו הוא ככל הנראה צאצא של כלבים שחיו באיים המערבים של סקוטלנד והושבחו באברדין (מכאן בא שמו השני של הסקוטיש טרייר 'אברדין טרייר') שבסקוטלנד באמצע המאה ה-19.

## מאפיינים
### מראה חיצוני
הסקוטיש טרייר הוא כלב קטן בעל גוף וצוואר שריריים (היקף צוואר טיפוסי: 35 ס"מ) וחזה גדול. הוא בעל רגליים קצרות, גוף מוצק, וראש ארוך יחסית לגופו. כפות רגליו הגדולות מתאימות לחפירה. האוזניים והזנב הזקוף הם ממאפייניו הבולטים של הגזע. עיניו של הסקוטיש טרייר קטנות ובדרך כלל בצבע חום-שחור. גובה השכמות אמור להיות 25 ס"מ בקירוב, ואורך הגב, מהשכמות עד לזנב 28 ס"מ. משקל תקין לסקוטיש טרייר נע בין 8.5–10 ק"ג לזכרים, 8–9.5 ק"ג לנקבות. גובהו של הטרייר נע בין 25–28 ס"מ.

לסקוטיש טרייר פרווה חיצונית ארוכה, דקה וקשה המגנה עליו ממזג האוויר, ופרווה פנימית רכה. בתספורת האופיינית לגזע נוהגים להשאיר יותר פרווה באזור הזקן, הגבות, הרגליים, והאזור התחתון של הגוף, ולעומת זאת בראש, האוזניים, הזנב והגב לגזור ולהשאיר פרווה קצרה. צבע הפרווה נע בין אפור כהה לשחור, או חום כהה. לעיתים ניתן לראות גם סקוטיש טרייר בצבע צהוב, אך אין לבלבל אלו עם סופט קואטיד וויטן טרייר או וסט היילנד וייט טרייר.

### אופי
הסקוטיש טריירים הם כלבים טריטוריאליים, עירניים וזריזים. הגזע ידוע כעצמאי ובעל ביטחון, חכם, ונחוש. הסקוטיש טריירים מתוארים כאוהבים, אך גם עקשניים. הם נוטים להיות מרוחקים וסגורים אך נאמנים מאוד למשפחה ונקשרים, בדרך כלל לאדם אחד או שתיים.
סקוטיש טרייר יכול להוות כלב שמירה טוב, בזכות הנטייה שלו לנבוח רק כאשר יש צורך, ואיפוקו עם זרים, למרות שזהו לא תמיד המקרה. סקוטיש טרייר נוצרו במקור לתקוף ולצוד גיריות, ועל כן הם נוטים לחפור ולרדוף אחר בעלי חיים קטנים, כמו סנאים עכברים וחולדות.

## קישורים חיצוניים

* 

## הערות שוליים

קטגוריה:הקבוצה השלישית של הפדרציה הבין-לאומית לכלבנות
קטגוריה:הקבוצה השנייה של מועצת הכלבנות האוסטרלית הלאומית
קטגוריה:הקבוצה הרביעית של מועדון הכלבים הקנדי
קטגוריה:גזעי כלבים
שכבת האוזון

[שמאל|ממוזער|250px|הדמיה של החור בשכבת האוזון מעל [אנטארקטיקה, ספטמבר 2006]]
**שכבת האוזון** היא שכבה בסטרטוספירה, חלקה האמצעי של אטמוספירת כדור הארץ, המכילה ריכוז גבוה יחסית של אוזון, ולה חשיבות רבה בקיום החיים על פני כדור הארץ. שכבת האוזון מסננת את הקרינה האולטרה־סגולה המגיעה מהשמש, קרינה המסכנת את היצורים החיים וגורמת לסרטן העור. שכבת האוזון בולעת את הקרינה שבאורכי הגל בין 295 ל־320 ננומטר. 

על פי מדענים העוסקים בנושא, שכבת האוזון היא זו שאפשרה לבעלי חיים לצאת מתוך האוקיינוס אל פני האדמה ולהתחיל בהתפתחות החיים על היבשה.

## הידלדלות שכבת האוזון

בשנת 1985 התגלה כי שכבת האוזון מעל הקוטב הדרומי הידלדלה עד מאוד והקרינה המסוכנת חודרת דרכה. הידלדלות שכבת האוזון מאפשרת לקרינה רבה יותר להגיע אל כדור הארץ. הגדלת הקרינה פוגעת באדם (מגדילה את שכיחות סרטן העור, פוגעת במערכות חיסוניות, גורמת לנזקים לראייה), וכן פוגעת בצמחים, בבעלי חיים ובחומרים פלסטיים.

שכבת האוזון בולעת חלק מהקרינה האולטרה סגולה המגיעה מהשמש והמזיקה ליצורים חיים. הקרינה האולטרה-סגולה גורמת להיווצרות האוזון, בכך שהיא מפרקת את מולקולת החמצן לאטומים בודדים, ואלה מתחברים למולקולות חמצן שלמות ליצירת אוזון
 O_2+h\nu(\lambda\le242nm) \Rightarrow \cdot O \cdot +\cdot O \cdot  

 \cdot O \cdot +O_2 +M\Rightarrow O_3 +M  
M הוא צורון נייטרלי שמקבל חלק מהאנרגיה הקינטית של אטומי החמצן ובכך מוריד את האנרגיה של המערכת ומאפשר את יצירת מולקולת האוזון. קרינה אולטרה-סגולה באורכי גל שבין 220 ל-320 ננומטר (UVC) מפרקת את מולקולת האוזון, כך שנוצר מחזור של אוזון-חמצן. בליעה זו של מולקולות האוזון מגינה על כדור הארץ מקרינה מזיקה. מחזור זה משתבש בנוכחות אטומים של כלור, פלואור או ברום. אטומים אלה, שמקורם טבעי או בפעילות האדם, גורמים להתפרקות האוזון באטמוספירה על ידי זרוז (קטליזה) של הריאקציה O + O_3\Rightarrow 2O_2. מכיוון שהתפרקות האוזון מתמקדת בעיקר באזור הקוטב הדרומי והקוטב הצפוני, הם מופיעים בתמונות לוויין כשני חורים ענקיים באטמוספירה. החור בשכבת האוזון הפך לנושא מרכזי באיכות הסביבה העולמית.

## קישורים חיצוניים

* 

קטגוריה:סביבה
קטגוריה:אטמוספירת כדור הארץ
ריצ'רד ג'. אוונס

**ריצ'רד ג'. אוונס** (נולד ב-29 בספטמבר 1947 בלונדון) הוא היסטוריון בריטי העוסק בהיסטוריה של גרמניה, ואירופה המודרנית, בעיקר היסטוריה חברתית ותרבותית, מאז אמצע המאה התשע עשרה. כיום פרופסור להיסטוריה מודרנית באוניברסיטת קיימברידג'. כמו כן הוא עמית של האקדמיה הבריטית, האגודה המלכותית לספרות והחברה ההיסטורית המלכותית, ועמית כבוד של ג'יזס קולג' באוקספורד, גונביל אנד קיז קולג' בקיימברידג' ובירקבק, אוניברסיטת לונדון.

אוונס זכה לפרסום, בעת שלימד באוניברסיטת אוקספורד, כאשר העיד במשפט הדיבה של דייוויד אירווינג נגד דבורה ליפשטדט כעד מומחה מטעם ההגנה. בדו"ח שהגיש לבית המשפט הוא קבע שאירווינג הוא מכחיש השואה, שמסתמך ביודעין על מסמכים מזויפים, מסלף ומעוות את המקורות ההיסטוריים למטרותיו. טענות אלו התקבלו בידי השופט, שפסק לטובתה של ליפשטדט. בהמשך פרסם ספר על המשפט, "**לשקר אודות היטלר**" (Lying about Hitler).

ספר נודע נוסף שלו הוא "**להגנת ההיסטוריה**" (In Defence of History) בו הוא משיב לטענות פוסטמודרניסטיות המציגות את חקר ההיסטוריה כלא רלוונטי ולא יעיל.

בשנת 1984 ייסד ביחד עם מרי פולברוק ירחון מדעי בשם German History.

בשנים 2005 עד 2008 פרסם אוונס טרילוגיה שעסקה בהיסטוריה פופולרית של הרייך השלישי.

## ספרו שתורגם לעברית
* **בצלו של היטלר** (1989), תרגם עמי שמיר, ספרית אפקים, עם עובד, 1991. הספר עוסק בפולמוס ההיסטוריונים.

## קישורים חיצוניים

* ריצ'רד ג'. אוונס, DAVID IRVING, HITLER AND HOLOCAUST DENIAL, הדו"ח המלא שהגיש במשפט הדיבה של דבורה ליפשטדט, באתר Holocaust Denial on Trial

* 

## הערות שוליים

קטגוריה:היסטוריונים בריטים
קטגוריה:סגל אוניברסיטת קיימברידג'
קטגוריה:סגל אוניברסיטאות בממלכה המאוחדת
קטגוריה:סגל אוניברסיטת לונדון
קטגוריה:חברי האגודה המלכותית לספרות
קטגוריה:בריטים שנולדו ב-1947
קטגוריה:סגל אוניברסיטת מזרח אנגליה
תפילת ותיקין

[ממוזער|רגע [זריחה|זריחת השמש]]
**וָתִיקִין** היא תפילת שחרית מוקדמת שבה קוראים את קריאת שמע סמוך להנץ החמה (זריחה), מסיימים את ברכותיה עם הנץ החמה, ועומדים מיד לתפילת העמידה בדיוק בזמן הנץ החמה. 

כדי להספיק את הסדר הזה, מנייני הוותיקין מתחילים את התפילה זמן מה קודם להנץ החמה. בזמן זה מתפללים את כל תחילתה של תפילת שחרית הכוללת בין השאר את פרשת הקורבנות, מזמורי פסוקי דזמרא, ברכות קריאת שמע וקריאת שמע, עד שבשעת הנץ החמה עומדים לתפילת העמידה.

## מקור
המקור למונח "תפילת ותיקין" הוא ב: . וב: .

## פירוש המילה
פירוש המילה ותיקין היא זריזין, מקדימין: .

## מעלת תפילת ותיקין
בתלמוד בבלי האריכו מאוד במעלתה של תפילה זו, ובין השאר אמרו כי מי שמתפלל כך וסומך גאולה לתפילה, לא ניזוק כל היום.
עוד נאמר על המתפלל ותיקין "זריזים מקדימים למצוות".

ברש"י משמע שתפילת ותיקין היא מצווה מעיקר הדין, אולם בתוספות כתוב רק "מצווה מן המובחר".

יש מהאחרונים שכתבו שאדם הרגיל להתפלל בכל יום כ'ותיקין', עדיף שיתפלל כך גם ביחידות, ולא ימתין להתפלל במניין מאוחר יותר.

## קישורים חיצוניים

* 
* הרב רא"ם הכהן, ותיקין או מניין, באתר מכון צומת
* 

## הערות שוליים

קטגוריה:זמני היום בהלכה
קטגוריה:תפילת שחרית
קטגוריה:קריאת שמע
מצנח זהב

**מצנח זהב** הוא כינוי לסעיפים בחוזה עבודה המבטיחים לעובד חבילה של הטבות לאחר פרישתו. בדרך כלל מובטח מצנח זהב למנהלים בכירים, בחוזה העבודה האישי שלהם, אך במקומות עבודה מאורגנים, שבהם יש הגבלות ניכרות על פיטורי עובדים קבועים, מובטח לעיתים מצנח זהב גם לעובדים מן השורה, כדי שיסכימו לפרוש מרצונם.

## הטבות
בחבילת ״מצנח זהב״ יכולות להכלל, בין השאר, ההטבות הבאות:
* תשלום מלוא השכר עד סיום המועד הקבוע בחוזה, אף אם העובד פוטר או התפטר מרצונו לפני תום המועד.
*מענק הסתגלות – תשלום שכר עבור פרק זמן נוסף לאחר תום החוזה, ולאחר שהעובד אינו עובד בפועל בחברה או בארגון.
*פיצויים מוגדלים – פיצויי פרישה החורגים מעבר למה שקבוע בחוק. לעיתים קרובות משולמים פיצויים אף אם העובד סיים מרצונו את העסקתו, או שהחוזה הסתיים.
*רכב – הרכב שבו השתמשו בהיותם עובדי החברה יועמד לרשותם או יועבר להם לאחר הפרישה.
*מניות או אופציות של מניות החברה.
*קידום בדרגה סמוך למועד הפרישה, ועוד.

מנגנון מצנח הזהב נפוץ בעיקר בסקטור הפרטי והוא אחד מסממניו של השוק החופשי, המאפשר למעסיק להביא אל החברה מנהל בכיר או בעל מקצוע מוכשר. סעיפי פרישה בתנאים מפליגים מסוג זה, יוצאים לאור חדשות לבקרים כאשר חברות גדולות מפרסמות את תנאי ההעסקה שנקבעו למנהל בכיר, וחבילת ההטבות שנלוותה להם.
בסקטור הציבורי קיים פיקוח הדוק יותר על תנאי ההעסקה של עובדים, וגופי הפיקוח השונים יכולים להתערב בתנאי פרישה החורגים מהתקנות.

התופעה קיימת במגוון רחב של תחומי העסקה – ממנהלי חברות גדולות ועד מאמנים ושחקני כדורגל. מלבד התנאים המפליגים המתפרסמים אודות הבכירים, קיימים תנאי פרישה מסוג זה גם לעובדים בדרגים נמוכים יותר כמו: מנהלי מחלקות, ראשי צוותים וכדומה.

## מצנח הזהב כאמצעי התגוננות מפני השתלטות עוינת
בארצות הברית פורסמו שורה של מקרים בהם ניתנו מצנחי זהב למנהלים בכירים, וזאת על אף ביצועים כושלים של החברות אותן ניהלו. כך למשל פרש הנרי מקינל, מנכ"ל חברת התרופות פייזר, על רקע נפילת ערכן של מניות החברה בכ-50 אחוז, אך קיבל מענק פרישה של 200 מיליון דולר. הדוגמה הקיצונית למצב זה היא כאשר מצנח הזהב נוצר מראש כתגובה להשתלטות עוינת על החברה. כאשר המשתלט מעוניין לרכוש את חברה הוא עשוי להירתע ולא לרכוש אותה כיוון שהחלפת ההנהלה תהיה יקרה מאוד עקב מצנחי הזהב.

חברי בית הנבחרים האמריקאי התבטאו כי "מדובר בדפוס שיצא מכלל שליטה", ולאחר מאבקים שניהלו קבוצות של בעלי מניות נגד החברות בהן השקיעו, אושרה בחודש אפריל 2007 ברוב גדול הצעת חוק הקובעת כי יש לערוך הצבעה בין בעלי המניות של החברה בכל מקרה שהיא מעניקה מצנח זהב במקביל לניהול משא ומתן למכירת החברה או רכישתה.

## קישורים חיצוניים
* 
*.
* 
*מצנח בשווי 251 מיליון דולר

## הערות שוליים

קטגוריה:תגמול עובדים
גביע אפריקה לאומות 2008

**[[גביע אפריקה לאומות]] [[2008]]** היה הטורניר ה-26 של גביע אפריקה לאומות. המנצחת בו הוכרזה כאלופת יבשת אפריקה בכדורגל לשנת 2008. הטורניר נערך בגאנה בין התאריכים 20 בינואר ל-10 בפברואר 2008. גאנה זכתה בזכות לארח את הטורניר בפעם השנייה בעשור האחרון (גאנה אירחה את גביע אפריקה לאומות 2000 בצוותא עם ניגריה), וזאת לאחר הצבעה באספת קונפדרציית הכדורגל של אפריקה בקהיר, שם ניצחה את לוב בהצבעה בתוצאה 9–3. דרום אפריקה הייתה שותפה למירוץ האירוח גם כן, אולם היא פרשה הודות לבחירתה לארח את מונדיאל 2010.

מצרים זכתה בטורניר לאחר ניצחון בגמר על קמרון 1–0.

## הנבחרות המשתתפות
אלה הן 16 הנבחרות שעברו את המוקדמות בהצלחה, וזכו להשתתף בגביע אפריקה לאומות 2008:

## התחרות
התחרות התנהלה בדומה להתנהלותה של אליפות אירופה בכדורגל. בכל בית שיחקו כל ארבע הנבחרות אחת נגד השנייה, בסך הכל 6 משחקים לכל בית, שלושה לכל נבחרת. בסיום השלב הראשון, ב-31 בינואר, העפילו שתי הנבחרות המנצחות בכל בית לשלב רבע הגמר, בהן כל מנצחת תשובץ לשחק מול אחת הסגניות בבית אחר. מהשלב הזה, המנצחת בכל מפגש ממשיכה לשלב הבא עד משחק הגמר - שהמנצחת בו הוכרזה כאלופת אפריקה לשנת 2008.

## אצטדיונים




## שלב הבתים
### בית א'

### בית ב'

### בית ג'

### בית ד'

## שלבי הנוק אאוט

## קישורים חיצוניים

* האתר הרשמי של אליפות אפריקה, גאנה 2008
* מידע על גאנה
* CAF Online

2008
קטגוריה:תחרויות כדורגל ב-2008
קטגוריה:תחרויות כדורגל בגאנה
קטגוריה:2008 באפריקה
מחלף שורש

**מחלף שורש** הוא מחלף המחבר את כביש 1 וכביש 3955 וממוקם סמוך ליישובים בית מאיר, שואבה ושורש ומכאן שמו. המחלף הוא מחלף יהלום ומורכב משתי רמפות, אחת לכיוון מערב ואחת לכיוון מזרח, כיכר (במרכז הרמפה לכיוון מערב) אשר בה מתחיל כביש 3955, וצומת לכיוון דרום (לשואבה, בית מאיר ושורש) ברמפה לכיוון מזרח. 

הקמת המחלף אושרה על ידי הוועדה המחוזית לתכנון ובנייה בירושלים בפברואר 1999, והוא נבנה בשלבים החל משנת 2000, והושלם בשנת 2002.
## קישורים חיצוניים

250px|ממוזער|ימין|אנדרטת פורצי הדרך לירושלים על רקע חורבת זנקלה, גבעת משב שליד המחלף

## הערות שוליים

קטגוריה:כביש 1: מחלפים
קטגוריה:מחלפי יהלום
קוסטובר

**קוסטובר** (ביוונית: **Κοστόβαρος**; מת בשנת 27/28 לפנה"ס), היה מושל אדום ועזה בזמן מלכותו של הורדוס, מראשי תומכיו של הורדוס. בין השניים נוצר קרע בשנת 37 לפנה"ס כאשר הטיל הורדוס על קוסטובר לכבוש את ירושלים ולבער את תומכי מתתיהו אנטיגונוס והחשמונאים. קוסטובר הוצא להורג בידי הורדוס בשנת 27/28 לפנה"ס.

## חייו ופועלו
קוסטובר (עיוות לטיני של השם האדומי "**קוסגבר**" בעל התחילית התאופורית קוס) היה יהודי ממוצא אדומי. מוצאו היה ממשפחת אצולה עשירה ובעלת השפעה באדום, ואבותיו היו כהנים אדומים לאל "קוזה" (הוא קוס) שאולצו להתגייר עם כיבושה של אדום על ידי החשמונאים בזמן שלטונו של יוחנן הורקנוס הראשון.

קוסטובר היה מפקד בצבאו של הורדוס והשתתף בכיבוש ירושלים. עם פלישתו של הורדוס לממלכת יהודה בשנת 37 לפנה"ס בעזרת הצבא הרומאי והצלחתו לכבוש את הממלכה מידיו של המלך החשמונאי האחרון, מתתיהו אנטיגונוס השני. לאחר מכן הוא הופקד על ביעור תומכי החשמונאים, וכאשר הצבא הכובש טבח בתושבי העיר המקורבים לחשמונאים, הגן קוסטובר על בני בבא, שלהם הייתה משפחתו מקורבת.

לאחר ביסוס שלטונו של הורדוס ביהודה, מינה הורדוס את קוסטובר למושל אדום ועזה (37 לפנה"ס), וכדי לחזק את קשריו אליו הוא חיתן אותו עם אחותו שלומית בשנת 34 לפנה"ס. אולם, למרות נישואיו לשלומית לא היה קוסטובר נאמן לגיסו הורדוס, וחיפש את תמיכתה של קלאופטרה השביעית מלכת מצרים – שהייתה מאהבתו של מרקוס אנטוניוס שליט המזרח מטעם רומא – בתוכניתו להפוך את אדום לממלכה ברשותו שתהיה כפופה למצרים. לפי יוסף בן מתתיהו, מניעיו היו, בנוסף לתאוות השלטון, רצון להפריד את האדומים מהיהודים ולחדש את ימיה של הדת האלילית העתיקה באדום שנכחדה עם כיבוש המחוז על ידי החשמונאים.

ניסיונה של קלאופטרה להוציא לפועל את תוכניתו של קוסטובר על ידי שכנועו של אנטוניוס לא צלח וקוסטובר עצמו חדל מחתירתו תחת שלטון הורדוס לאחר מותם של קלאופטרה ואנטוניוס במצרים בשנת 30 לפנה"ס. עם זאת, אתרע מזלו של קוסטובר כאשר יחסיו עם אשתו שלומית עלו על שרטון. היא התגרשה ממנו, חזרה לחצרו של אחיה הורדוס והתלוננה בפניו על כך שקוסטובר הוא חלק מקנוניה שמטרתה להסית את העם ולהמרידו כנגד שלטונו ושהוא נתן מקלט לאויביו. כתוצאה מכך, הוציא הורדוס להורג את קוסטובר בשנת 27/28 לפנה"ס.

## הערות שוליים

קטגוריה:בית הורדוס
קטגוריה:יהדות בתקופת בית שני
קטגוריה:אישים שהוצאו להורג בארץ ישראל
קטגוריה:יהודי המאה הראשונה לפנה"ס
קטגוריה:יהודים ממוצא אדומי
טוטו קוטוניו

**סלבטורה "טוטו" קוטוניו** (באיטלקית: **Salvatore "Toto" Cutugno**; 7 ביולי 1943 – 22 באוגוסט 2023) היה זמר, מלחין וכותב איטלקי. זוכה אירוויזיון 1990 עם השיר . שירו "L'italiano" מ-1983, זכה להצלחה רבה.

## ביוגרפיה
קוטוניו נולד בפוסדינובו, טוסקנה שבאיטליה, לאב סיצילאני ואם טוסקנית.

## קריירה
קוטוניו החל את הקריירה המוזיקלית בגיל צעיר, כאשר למד מאביו לנגן בחלילית, ולמד בעצמו לנגן בתופים. בגיל 19 יצא לסיבוב הופעות בן חצי שנה בפינלנד. כאשר שב מפינלנד הקים את הלהקה "Toto e Tati" והחל להופיע בפאבים שונים ברחבי איטליה.

בתחילת שנות ה-70 פנה קוטוניו לכתיבת שירים, ואף כתב חלק משיריו המפורסמים ביותר של הזמר הצרפתי-אמריקאי ז'ו דסאן. בין השירים "L'été indien", "Et Si Tu N'Existais Pas", ו-"Le Jardin Du Luxembourg" שכתב יחד עם ויטו פאלאוויצ'יני. כמו כן, היה אחד מהכותבים של הלהיט של דלידה – "Gigi l'Amoroso", שזכה למעמד של אלבום פלטינה זמן קצר לאחר צאתו.

בשנת 1975 התחיל קוטוניו להופיע יחד עם להקת "אלבטרוס" ובשנת 1976 הוציאו את האלבום "Albatros".

### פסטיבל סן רמו
לאחר צאת האלבום השתתף קוטוניו לראשונה בפסטיבל סן רמו, שם זכה יחד עם הלהקה במקום השלישי.

בשנת 1980 השתתף שנית בפסטיבל עם השיר "Solo Noi", וזכה במקום הראשון. קוטוניו חזר והשתתף שש פעמים נוספות, בהן הגיע למקום השני:
* בשנת 1984 עם השיר "Serenata"
* בשנת 1987 עם השיר "Figli"
* בשנת 1988 עם השיר "Emozioni"
* בשנת 1989 עם השיר "Le Mamme"
* בשנת 1990 עם השיר "Gli Amori" עם ריי צ'ארלס
* בשנת 2005 עם השיר "Come Noi Nessuno Al Mondo" עם אנה-ליזה מינטי.
בסך הכל השתתף קוטוניו בפסטיבל שלוש עשרה פעמים.

### אירוויזיון
בשנת 1990 זכה קוטוניו בתחרות ה-35 של האירוויזיון עם השיר שנכתב על ידו, "Insieme: 1992". השיר מתאר חגיגה בעקבות איחודה מחדש של אירופה. יחד עם ג'יליולה צ'ינקווטי, שייצגה את איטליה באירוויזיון 1964, הנחה את תחרות האירוויזיון בשנת 1991 שנערכה ברומא לאחר זכייתו.

### גרסה ישראלית
הזמר הישראלי דורון מזר הקליט ב-1984 את "אני חוזר הביתה" - גרסה עברית לשירו של קוטוניו, "L'italiano".

## חיים אישיים
קוטוניו היה נשוי לקרלה. הוא נפטר ב-22 באוגוסט 2023 במילאנו, לאחר מאבק בסרטן הערמונית.

## דיסקוגרפיה




## קישורים חיצוניים

* 

* 

## הערות שוליים

קטגוריה:זמרי פופ
קטגוריה:זמרים-יוצרים איטלקים
קטגוריה:זוכי האירוויזיון
קטגוריה:מנחי האירוויזיון באיטליה
קטגוריה:משתתפי פסטיבל סן רמו 1980
קטגוריה:משתתפי פסטיבל סן רמו 1983
קטגוריה:משתתפי פסטיבל סן רמו 1984
קטגוריה:משתתפי פסטיבל סן רמו 1986
קטגוריה:משתתפי פסטיבל סן רמו 1987
קטגוריה:משתתפי פסטיבל סן רמו 1988
קטגוריה:משתתפי פסטיבל סן רמו 1989
קטגוריה:משתתפי פסטיבל סן רמו 1990
קטגוריה:משתתפי פסטיבל סן רמו 1995
קטגוריה:משתתפי פסטיבל סן רמו 1997
קטגוריה:משתתפי פסטיבל סן רמו 2005
קטגוריה:משתתפי פסטיבל סן רמו 2008
קטגוריה:משתתפי פסטיבל סן רמו 2010
קטגוריה:משתתפי אירוויזיון 1990
קטגוריה:זוכי פסטיבל סן רמו
קטגוריה:מוזיקאים איטלקים
קטגוריה:זוכי האירוויזיון: איטליה
קטגוריה:איטלקים שנולדו ב-1943
קטגוריה:איטלקים שנפטרו ב-2023
זיגמונד יאן

**זיגמונד ורנר פאול יאן** (בגרמנית: **Sigmund Werner Paul Jähn**) (13 בפברואר 1937 – 21 בספטמבר 2019) היה הקוסמונאוט היחיד בהיסטוריה של גרמניה המזרחית, גנרל בחיל האוויר של צבא מזרח גרמניה.

## ביוגרפיה
זיגמונד יאן נולד בעיירה מורגנרטה-ראוטנקרנץ  שבסקסוניה. בשנת 1955 הוא התגייס לצבא, שם הוכשר כטייס קרב. בשנים 1966–1970 למד באקדמיה צבאית בברית המועצות. לאחר סיום לימודיו מילא שורה של תפקידי מטה במפקדת חיל האוויר של צבא מזרח גרמניה. הוא עסק בהכשרת טייסים ובנושאי בטיחות בטיסה.

בשנת 1976 נבחר יאן יחד עם עוד טייס מזרח גרמני, אברהרד קלנר, להשתתף בתוכנית החלל הסובייטית אינטרקוסמוס. לאחר הכשרה של שנתיים יצא יאן יחד עם קוסמונאוט סובייטי ויקטור ביקובסקי למשימה בחלל בתוך החללית סויוז 31. לאחר שהייה בת 7 ימים בתחנת חלל סליוט 6, חזרו הקוסמונאוטים חזרה לכדור הארץ. על ביצוע משימה זו עוטר זיגמונד יאן בתוארי גיבור הרפובליקה הדמוקרטית הגרמנית וגיבור ברית המועצות והועלה לדרגת גנרל בצבא מזרח גרמניה.

לאחר החזרה לגרמניה נותר יאן בשירות פעיל ועסק במחקר מדעי. ב-1983 הוא השלים דוקטורט בפיזיקה.

לאחר איחוד גרמניה בשנת 1990, החל יאן לעבוד כיועץ חיצוני עבור סוכנות החלל הגרמנית והחל משנת 1993 גם עבור סוכנות החלל האירופית. בשנת 2002 פרש זיגמונד יאן לגמלאות.

בשנת 2001 נקרא אסטרואיד מס' 17737 על שמו.

בסרט להתראות לנין, שהופק בשנת 2003 ועוסק בתקופת התפרקות הרפובליקה הדמוקרטית הגרמנית, מופיעה דמותו של זיגמונד יאן, כגיבור ילדותו של הדמות הראשית, אלכס.

יאן נפטר ב-21 בספטמבר 2019.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* 
* 

## הערות שוליים

קטגוריה:קוסמונאוטים
קטגוריה:גנרלים בצבא גרמניה המזרחית
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור קרל מרקס
קטגוריה:מעוטרי גיבור גרמניה המזרחית
קטגוריה:טייסים צבאיים
קטגוריה:גרמנים שנולדו ב-1937
קטגוריה:גרמנים שנפטרו ב-2019
הר השולחן (קבוצת כוכבים)

**הר השולחן** הוא קבוצת כוכבים קטנה ועמומה במיוחד קרוב לאזור הקוטב השמימי הדרומי, שנקראת על שם הר השולחן בדרום אפריקה, ממנו נערכו תצפיות אסטרונומיות חשובות על שמי הדרום. הקבוצה לא מכילה כוכבים בהירים, אך כן מכילה חלק קטן מהענן המגלני הגדול, כאשר הרוב נמצא בקבוצה דג זהב. הקבוצה הוגדרה במאה ה-18 על ידי האסטרונום ניקולא לואי דה לאקאי שעסק בעצמו בתצפיות אסטרונומיות בהר השולחן. בקבוצה אין כוכבים עם בהירות נראית מדרגה מתחת ל-5 ומכיוון שהיא שוכנת קרוב מאוד לקוטב הדרומי, היא לא הייתה מוכרת לתרבויות המוקדמות או הקלאסיות ולכן היא לא מוזכרת באגדות או מיתולוגיות.

## גרמי שמים מעניינים
**α בהר השולחן** הוא הכוכב הבהיר ביותר בקבוצה. זהו כוכב צהוב דמוי שמש (טיפוס ספקטרלי G5) במרחק של כ-33 שנות אור ועם בהירות נראית מדרגה 5.1. בשל דמיונו לשמש הוא נחשב כמתאים להיות בעל כוכב לכת ארצי, אך עד כה לא נמצא אף כוכב לכת המקיף אותו.

**π בהר השולחן** הוא גם כן כוכב צהוב דמוי שמש (טיפוס ספקטרלי G1) במרחק של כ-60 שנות אור ועם בהירות מדרגה 5.6. במערכת זו נמצא ענק גזי המקיף את הכוכב במסלול אליפטי שחוצה את האזור המתאים לחיים, מה שלמעשה פוסל אפשרות לקיום כוכבי לכת ארציים.

PKS-0637-752 הוא קוואזר עם סילון גז גדול שקורן בתחום האור הנראה ובקרני רנטגן שתמונותיו היו הראשונות שצולמו על ידי טלסקופ החלל צ'נדרה.

## קישורים חיצוניים

* The Deep Photographic Guide to the Constellations
* Star Tales - Mensa
* 

*
קטגוריה:קבוצות כוכבים
קטגוריה:14 קבוצות הכוכבים של ניקולא לואי דה לאקאי
רונלד ד. מור

**רונלד דאול מור** (באנגלית: **Ronald Dowl Moore**, נולד ב-5 ביולי 1964 בצ'אוצ'ילה, קליפורניה) הוא תסריטאי ומפיק סדרות טלוויזיה אמריקני זוכה שני פרסי הוגו ופרס הפיבודי, שהיה גם מועמד לשני פרסי אמי.

## ביוגרפיה
כבנו של מורה ומפקח על בית הספר בצ'אוצ'ילה, רונלד עסק בכתיבה ודרמה עוד מצעירותו. הוא קיבל מלגה ללימודי מדע המדינה באוניברסיטת קורנל, אך נכשל לאחר שאיבד עניין. הוא קיבל פטור משירות בצי האמריקני לאחר פציעה בברך.

### עבודתו כמפיק ותסריטאי טלוויזיה
במהלך 1988, בעת סיור בסט הצילומים לסדרת "מסע בין כוכבים: הדור הבא", מור מסר תסריט לאחד מעוזריו של ג'ין רודנברי, שעזר לו למצוא סוכן שהעביר את התסריט דרך הצינורות המקובלים. לאחר שבעה חודשים, המפיק מייקל פילר קרא את התסריט וקנה אותו (הפרק The Bonding בעונה שלישית). הוצעה למור עבודה כתסריטאי עורך, ושנתיים לאחר מכן, הוא קודם למפיק שותף ולאחר מכן מפיק בשנה האחרונה של הסדרה (1994).

מור היה שותף לכתיבת 27 פרקים בסדרה, ואף שיתף פעולה עם המפיק בראנון בראגה, שאיתו כתב את פרק סיום הסדרה (שזכה בפרס הוגו). שניהם כתבו את התסריט לסרטם הראשון של צוות הדור הבא, "מסע בין כוכבים 7: דורות". בהמשך, מור הצטרף לצוות ההפקה של "מסע בין כוכבים: חלל עמוק 9" בעונתה השלישית, שעד לשתי עונותיה האחרונות כבר קודם לתפקיד מפיק בפועל. במשך זמן זה עבד עם בראגה על תסריט לסרט "מסע בין כוכבים 8: המפגש" וטיוטה לתסריט "משימה בלתי אפשרית 2", שעליה קיבלו קרדיט. במשך זמן זה החל מור בהתכתבות עם מעריצים, מנהג שאותו הוא ממשיך עד היום. מור פיתח לעצמו מוניטין של מומחה לקלינגונים והיה אחראי לכתיבת תסריטים שעסקו בפיתוח גזע הקלינגונים ותרבותם, הן בסדרת "מסע בין כוכבים: הדור הבא" והן ב"מסע בין כוכבים: חלל עמוק 9".

לאחר שחלל עמוק 9 הסתיימה ב-1999, מור עבר לצוות ההפקה של "מסע בין כוכבים: וויאג'ר", שנמצאה בעונתה השישית, אך עזב לאחר שכתב שני תסריטים בלבד, על רקע חילוקי דעות שהיו בינו לבין בראגה, שהיה מפיק בפועל של הסדרה באותה עת.

בשנת 2000, לאחר סיום "מסע בין כוכבים: וויאג'ר", מור עבד כמפיק בפועל בעונתה השנייה של הסדרה "רוזוול".

בשנת 2002 הוצעה למור הזדמנות לעבוד על מיני סדרה בשם בטלסטאר גלקטיקה. כמו כן, הוצעה לו עבודה על סדרה חדשה בשם "קרניבל", שבה שימש כמפיק בפועל למשך עונה אחת בלבד. לאחר מכן המשיך לעבוד כמפיק בסדרת בטלסטאר גלקטיקה, שהחלה את עונתה הראשונה באוקטובר 2004.

לאחר שהסתיימה הסדרה בטלסטאר גלקטיקה, עבד מור על עיבוד מחודש לסרט משנת 1982, "הדבר". כתוצאה משביתת התסריטאים, הפקת פרקי האינטרנט "בטלסטאר גלקטיקה: המחתרת" (שמהווים חיבור בין עונה שנייה לשלישית) הופסקה וגרמה למתחים רבים בזמן הפקת עונה שלישית. בהמשך (2014 והלאה) כתב לטלוויזיה את התסריט לסדרה "זרה" (outlander) ששודרה ברשת Starz, ובעברית ב-yes.

ב-1 בנובמבר 2019 עלתה סדרת הטלוויזיה שלו "עבור כל האנושות" ברשת Apple TV, אותה כתב והפיק, ומככבים בה ג'ואל קינמן וג'ודי בלפור. הסדרה חודשה לעונה שנייה עוד טרם עלתה הראשונה.

### פרסים
***פרסי אמי**
**1994 מועמדות לסדרת הדרמה הטובה ביותר, מסע בין כוכבים: הדור הבא
**2007 מועמדות לכתיבה בסדרת הדרמה הטובה ביותר, בטלסטאר גלקטיקה
***פרסי הוגו**
**1995 זוכה בפרק הדרמטי הטוב ביותר, מסע בין כוכבים: הדור הבא ("All Good Things...")
**2005 זוכה בפרק הדרמטי הטוב ביותר, בטלסטאר גלקטיקה ("33")
***פרס פיבודי**
**2005 בטלסטאר גלקטיקה
***פרס סטרימי**
**2009 בטלסטאר גלקטיקה

## קישורים חיצוניים

קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:סופרים ויוצרים זוכי פרס הוגו
קטגוריה:אמריקאים שנולדו ב-1964
זיקית (קבוצת כוכבים)

**הזיקית** היא קבוצת כוכבים קטנה ועמומה במיוחד באזור הקוטב השמימי הדרומי, אחת משתים עשרה הקבוצות שהוגדרו על ידי פיטר קייזר ופרדריק דה-הוטמן בשנים 1595–1597 והופיעו לראשונה באטלס הכוכבים "אורנומטריה" של יוהאן באייר. באוסטרליה היא מכונה לעיתים "המחבת" (באופן לא רשמי) ומשמשת למציאת הדרום. מכיוון שהיא לא נראית מאזור אגן הים התיכון, אין אזכורים שלה במיתולוגיות השונות.

## כוכבי הקבוצה
**α בזיקית** הוא כוכב לבן צהבהב במרחק של כ-65 שנות אור ועם בהירות מדרגה 4.0. זהו הכוכב הבהיר ביותר בקבוצה.

**β בזיקית** הוא כוכב כחול במרחק של כ-271 שנות אור ועם בהירות מדרגה 4.2.

**γ בזיקית** הוא ענק אדום במרחק של כ-410 שנות אור ועם בהירות שמשתנה סביב דרגה 4.1.

**δ בזיקית** הוא כוכב כפול המורכב מזוג כוכבים שאינם קשורים זה לזה - האחד הוא כוכב כחול במרחק של כ-360 שנות אור ועם בהירות מדרגה 4.5 והשני הוא כוכב כתום במרחק של כ-350 שנות אור עם בהירות מדרגה 5.5. הניגוד החד בצבעי הכוכבים יוצר מראה יפה כאשר צופים בהם במשקפת.

## גרמי שמים מעניינים נוספים
NGC-3195 היא ערפילית פלנטרית הנמצאת מעט ממערב לכוכב δ בזיקית. קוטר הערפילית כ-40 שניות קשת (בדומה לקוטר של צדק ובהירותה היא מדרגה 11.5 כך שניתן לראותה רק באמצעות טלסקופ.

## קישורים חיצוניים

* The Deep Photographic Guide to the Constellations - Chameleon
* Star Tales - Chameleon
* 

קטגוריה:קבוצות כוכבים
קטגוריה:13 קבוצות הכוכבים של יוהאן באייר